open-index/open-wikipedia-markdown huggingface dataset:
Phra Ruang -dynastia

**Phra Ruang -dynastia** hallitsi Thaimaan edeltäjää Sukhothain kuningaskuntaa vuodesta 1238. Dynastian aikana kehitettiin thai-kirjoitus ja heimoista alkoi kehittyä nykyisin tunnettu thai-kansa. Laajimmillaan kuninkaiden valta ulottui 1284 Mekong-joelta Ligoreen. Naapurimaan Lannan tavoin yhteiskunta perustui Sakdina-järjestelmään.

Dynastian mukaan on nimetty kuninkaallisen Siamin laivaston R-luokan hävittäjä.

## Phra Ruang -dynastia (1238–1438)

## Lähteet
* 
* 

### Viitteet
Ylä-Sallaajärvi

**Ylä-Sallaajärvi**  on Keski-Suomessa enimmäkseen Jyväskylän Taka-Keljossa, hieman myös Muuramessa sijaitseva pieni järvi.

## Maantietoa
Järven pinta-ala on 37 hehtaaria, se on 1,8 kilometriä pitkä ja 550 metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 1,97 miljoonaa kuutiometriä eli 0,00197 kuutiokilometriä. Sen keskisyvyys on 5,4 metriä ja suurin syvyys on 17 metriä. Syvin kohta sijaitsee järven eteläpäässä. Järven rantaviivan pituus on 4,9 kilometriä ja sen rannat ovat metsämaata. Järven ympäristön asutus on haja-asutusta, joka kuuluu osittain Muuramen Isolahden kyläasutukseen. Rannoille on rakennettu noin 20 vapaa-ajan asuntoa. Niille tulee tiet yhdystieltä 16607. Muuramen ja Jyväskylän välinen kuntaraja ylittää järven sen lounaispäässä niin, että suuri osa järvestä jää Jyväskylän puolelle. Järven pohjoispäässä sijaitsee laavu. Luusuassa on pikkutien silta.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) järvi kuuluu. Järven vedenpinnan korkeus on 134,5 metriä mpy.

Järven pohjoispäähän laskee metsäoja, jonka valuma-alueella sijaitsevat esimerkiksi Pitkäjärvi (13&nbsp;ha), Valkonen (9&nbsp;ha), Salmijärvi (2&nbsp;ha), Yläinen Kotajärvi (4&nbsp;ha) ja Alainen Kotajärvi. Suoraan järveen laskevat omaa ojaa myöten Pirttijärvi (6&nbsp;ha) ja Ylä-Kitulampi (3&nbsp;ha). Järven lasku-uoma, Tupajoki eli Ronsunjoki, lähtee järven eteläpäästä ja laskee ensin Myllyjärveen (5&nbsp;ha), sitten Ala-Sallaajärveen (36&nbsp;ha), josta alkava Sallaanoja laskee lopulta Muuratjärveen. Tämä laskee Päijänteeseen lyhyttä Muuramenjokea pitkin.

## Lähteet
Asunta

**Asunta** viittaa seuraaviin:

*Asunta, kylä Keuruulla
*Asunta, rautatieliikennepaikka Haapamäki–Jyväskylä-rataosuudella
*Asunnanjärvi, järvi Keuruulla

## Sukunimi
*Anssi Asunta (s. 1938), taiteilija, lehtori ja kuvittaja
*Elina Asunta (1913–2011), kuvataiteilija
*Heikki Asunta (1904–1959), kirjailija ja taiteilija
*Markus Asunta (s. 1980), suomalainen pappi, laulaja, lauluntekijä ja muusikko
*Martti Asunta (s. 1955), metsänhoitaja, yrittäjä, pankin- ja yritysjohtaja, metsäneuvos
*Mikko Asunta (1911–2005), poliitikko ja kansanedustaja (Kokoomus)
*Mikko Asunta (1909–1992), kuvataiteilija
*Samppa P. Asunta (s. 1936), kirkkoherra, suomentaja ja sanoittaja.
A. Emil Virtasalo

**Arvo Emil Matti Virtasalo** (16. helmikuuta 1901 Valkjärvi – 23. syyskuuta 1928 Viipuri) oli suomalainen kirjailija.

Virtasalo halusi merille ja sai perheeltään vuonna 1909 luvan lähteä tutun kapteenin kanssa Lontooseen. Päästyään sinne hän karkasi ja oli sitten merimiehenä eri aluksilla vuoteen 1918 saakka. Tultuaan ampumatarvikkeita kuljettaneen aluksen mukana Kapkaupunkiin hän pestautui siellä sotamieheksi Englannin siirtomaajoukkoihin. Hän palveli aliupseerina ja partionjohtajana eri puolilla Etelä-Afrikkaa kunnes haavoittui vakavasti joulukuussa 1921. Hän sai vapautuksen palveluksesta ja palasi Suomeen.

Virtasalo alkoi kirjoittaa ja hänen novellejaan julkaistiin muun muassa Viikko-Sanomat-lehdessä. Esikoiskirja *Eriskummallisia juttuja Afrikasta* julkaistiin vuonna 1926. Aikalaisarvioissa häntä verrattiin Jack Londoniin.

## Teoksia
* *Eriskummallisia juttuja Afrikasta*, kuullut, nähnyt ja kokenut A. Emil Virtasalo.      Kirja, Helsinki 1926
* *Kadonnut keidas : kuvauksia Etelä-Afrikasta*.     Minerva, Helsinki 1926
* *Afrikkalaisia satuja* ; kuvat piirtänyt Hjalmar Löfving.     Valistus 1927

## Lähteet
* 
* Teoslista Fennica-tietokannasta
Asunnan liikennepaikka

**Asunta** () on lakkautettu rautatieliikennepaikka Keuruulla Haapamäki–Jyväskylä-radalla 26 kilometriä Haapamäeltä itään.

Asunnan asema-alueen hyvin säilyneeseen ja yhtenäiseen rakennuskokonaisuuteen kuuluu pysäkkirakennus, tavaramakasiini, vahtitupa, talousrakennuksia, kellari ja sauna. Alueella on myös komeaa puustoa. Radan eteläpuolella on Asunnanjärvi ja siellä on pumppuaseman hoitajan asunto, joka on kesäasuntona. Kauempana asemasta on vesitorni. Aseman läheinen rautatiesilta on vuodelta 1924. Alue on kuulunut suojelusopimuksella säilytettäviin asemiin vuodesta 1998 ja se on nykyisin luokiteltu valtakunnallisesti merkittäväksi rakennetuksi kulttuuriympäristöksi. Vuonna 2008 tehdyssä selvityksessä todettiin, että rakennuksia on äskettäin kunnostettu ja ne ovat hyvässä kunnossa. Asema on poistunut asemakäytöstä ja on nykyisin asuinkäytössä.

## Historia
Asunta avattiin liikenteelle 1. marraskuuta 1897. Vuosina 1895–1897 rakennettu asemarakennus tehtiin Bruno Granholmin suunnitteleman pysäkin tyyppipiirustuksen mukaan. Rakennusta laajennettiin vuonna 1900. Asunnan ratapihaa laajennettiin rataosan uudelleenrakentamisen yhteydessä 1920-luvulla. Vuonna 1924 Asuntaan rakennettiin pumppuhuone sekä uusi vesitorni ja vanha vesitorni purettiin. Asunta alennettiin laiturivaihteeksi 1976 ja muutettiin miehittämättömäksi vuonna 1987. Henkilöliikenne lakkautettiin 3. kesäkuuta 1983 ja liikennepaikka lakkautettiin lopullisesti 2. kesäkuuta 1984. Asunnan asemarakennus myytiin Keuruun kaupungille 1998. Muut rakennukset siirtyivät Senaatti-kiinteistöjen omistukseen vuonna 2007.

## Lähteet
Jääkiekon 1. divisioonan maailmanmestaruuskilpailut 2012

**Jääkiekon 1. divisioonan maailmanmestaruuskilpailut 2012** pelattiin Sloveniassa ja Puolassa. Turnaukseen osallistui 12 joukkuetta, jotka oli jaettu kahteen lohkoon. A-lohkon kaksi parasta joukkuetta nousi vuoden 2013 MM-kilpailuihin. A-lohkon viimeinen puolestaan tippui B-lohkoon, jonka voittaja nousi A-lohkoon. B-lohkon viimeinen tippui vuoden 2013 kilpailujen 2. divisioonan A-lohkoon. Vielä vuoden 2011 kisoissa sekä A- että B-lohkon paras joukkue nousivat seuraavan vuoden MM-kilpailuihin.

Isäntämaa Slovenian jokaisessa ottelussa oli yli  8 000 katsojaa, ja päätösottelussa Itävaltaa vastaan oli 10 500 katsojaa.

## Lohkot

## Otteluareenat




## A-Lohkon turnaus

Otteluiden alkamisajat ovat Slovenian aikoja. (UTC+2)

### Pistepörssi

### Maalivahtien torjuntapörssi
Maalivahdit, jotka ovat pelanneet 40% joukkueensa peleistä.
M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti; N = Nollapelit 

### IIHF:n valitsemat turnauksen parhaat pelaajat
***Paras maalivahti:**  Robert Kristan
***Paras puolustaja:**  Matthias Trattnig
***Paras hyökkääjä:**  Manuel Latusa

### Median valitsema tähtikentällinen
***Maalivahti:**  Robert Kristan
***Puolustajat:**  Matthias Trattnig,  Olexander Pobyedonostsev
***Hyökkääjät:**  Rok Ticar,  Manuel Latusa,  Shuhei Kuji
* **Paras pelaaja:**  Robert Kristan

## B-Lohkon turnaus

Otteluiden alkamisajat ovat Puolan aikoja. (UTC+2)

### Pistepörssi

### Maalivahtien torjuntapörssi
Maalivahdit, jotka ovat pelanneet 40% joukkueensa peleistä.
M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti; N = Nollapelit 

### IIHF:n valitsemat turnauksen parhaat pelaajat
***Paras maalivahti:**  Ian Meierdres
***Paras puolustaja:**  Adam Borzecki
***Paras hyökkääjä:**  Marcin Kolusz

## Katso myös
* Jääkiekon maailmanmestaruuskilpailut 2012
* Jääkiekon 2. divisioonan maailmanmestaruuskilpailut 2012
* Jääkiekon 3. divisioonan maailmanmestaruuskilpailut 2012

## Lähteet

## Aiheesta muualla
* A-Lohkon turnauksen sivut 
* B-Lohkon turnauksen sivut
Sulfuryylikloridi

**Sulfuryylikloridi** eli **sulfonyylikloridi** (SO2Cl2) on rikin, hapen ja kloorin muodostama epäorgaaninen molekyyliyhdiste. Sulfuryylikloridia käytetään pääasiassa kloorausaineena orgaanisessa synteeissä.

## Ominaisuudet
Sulfuryylikloridi on väritöntä hajultaan pistävää nestettä. Se ei liukene eikä sekoitu veteen, mutta hydrolysoituu melko hitaasti veden vaikutuksesta. Hydrolysoitumista nopeuttavat muun muassa aktiivihiili ja alumiinikloridi. Pieni määrä vettä hajottaa sulfuryylikloridin klooririkkihapoksi ja runsas vesimäärä rikki- ja suolahapoksi. Myös valo nopeuttaa hydrolyysiä.
:SO2Cl2 + H2O → HSO3Cl + HCl
:SO2Cl2 + 2 H2O → 2 HCl + H2SO4

## Valmistus
Sulfuryylikloridia tuotetaan kloorin ja rikkidioksidin välisellä reaktiolla. Tyypillisesti tämä suoritetaan jäähdytetyssä teräksisessä reaktorissa, jossa on katalyyttinä aktiivihiiltä. Toinen vaihtoehto on johtaa nesteytettyyn rikkidioksidiin, johon on liuotettu katalyytiksi kamferia, kloorikaasua 0&nbsp;°C lämpötilassa. Tuote puhdistetaan tislaamalla. 
:SO2 + Cl2 → SO2Cl2

## Käyttö
Sulfuryylikloridia käytetään orgaanisia molekyylejä kloorattaessa sulfonoitaessa tai liitettäessä niihin kloorisulfoniryhmiä. Sulfuryylikloridi on kloorausaineena kloridikaasuun nähden selektiivisempi ja reaktiot voidaan suorittaa miedommissa olosuhteissa esimerkiksi matalammissa lämpötiloissa lisäksi se nesteenä on helpommin käsiteltävissä. Klooraus tapahtuu radikaalimekanismilla. Reaktion initiaattorina käytetään tyypillisesti bentsoyyliperoksidia, joka synnyttää reaktiivisen sulfuryylikloridiradikaalin. Sivutuotteena radikaalin hajoamisessa muodostuu rikkidioksidia.

Sulfuryylikloridia käytetään myös eräissä litiumakuissa. Näissä akuissa on litiumkatodi ja elektrolyyttinä toimivat sulfuryylikloridiin liuotetut litiumsuolat. Sulfuryylikloridi pelkistyy anodilla rikkidioksidiksi ja kloridi-ioneiksi. Vastaavalla tavoin toimii akku, joissa käytetään tionyylikloridia, mutta siihen verratuna litium-sulfuryylikloridiakusta saadaan parempi energiatiheys ja vsuurempi virta. Näillä akuilla on kuitenkin käyttöä vain tietyissä erikoissovellutuksissa. 

## Katso myös
*Sulfuryylifluoridi

## Lähteet

## Aiheesta muualla
*
Marquis Residences

**Marquis Residences** on Yhdysvaltojen Miamissa sijaitseva asuin- ja hotellikäytössä oleva pilvenpiirtäjä. Rakennusta alettiin rakentaa vuonna 2005 ja se valmistui vuonna 2009. Rakennus on 214 metriä korkea ja on Miamin viidenneksi korkein rakennus. Suunnittelijana toimi Arquitectonica-yhtiö. 

## Lähteet
Heikki Lehmus

**Heikki Lehmus** (sukunimi vuoteen 1901 *Lindberg*; 5. toukokuuta 1884 Hämeenlinna – 28. maaliskuuta 1939 Helsinki) oli suomalainen konsuli ja päätoimittaja.

Lehmuksen vanhemmat olivat talonomistaja Henrik Lindberg ja Erika Tuitti. Hän kävi viisi luokkaa lyseota ja oli Etelä-Suomi-lehdessä aputoimittajana 1906–1909 sekä päätoimittajana ja lehden taloudenhoitajana vuodesta 1915 alkaen. Lehmus oli välillä Hämeen Sanomain toimitussihteerinä 1909–1915. Hän toimi Kotkan kunnallisena ammattientarkastajana 1918–1923 ja Viipurin kauppakamarin asiamiehenä Kotkassa 1923–1929. Lehmus oli Kotkan kaupunginvaltuuston jäsenenä vuodesta 1918 ja valtuuston varapuheenjohtajana 1923–1931. Hän toimi vuodesta 1928 alkaen Viron konsulina Kotkassa. 

Lehmus toimi tasavallan presidentin valitsijamiehenä vuonna 1937. Hänet oli palkittu Viron Valkealla ristillä.  

Lehmus oli numismaatikko ja hänellä oli laaja seteli- ja metallirahakokoelma. Hänen kokoelmiinsa kuului myös muun muassa merenvahapiippuja, muistovalokuvakokoelma nimikirjoituksin, kuningas Kustaa III:n käyttämä partaveitsi ja omakätinen nimikirjoitus sekä senaattori J. K. Karilta saatu senaattorimiekka.

Heikki Lehmus oli naimisissa vuodesta 1909 Aino Karoliina Kangasvuori-Mobergin kanssa. 

## Teoksia
* *Pilaesitelmiä*. Huviohjelmien avuksi n:o 25.    Karisto 1910, 2. painos 1918
* *Kotkan V.P.K. : muistoja ja vaiheita 50-vuotistaipaleelta*.   Kotkan V.P.K., Kotka 1926

## Lähteet
* 
* Geni.com : Heikki Lehmus
* Teoslista Fennica-tietokannasta

### Viitteet

## Aiheesta muualla
Heikki Lehmuksen lehtiartikkeleita:
* Kesäinen Lavansaari, Suomen Kuvalehti, 04.08.1928, nro 32, s. 18, Kansalliskirjaston digitaaliset aineistot
RSA Battle House Tower

**RSA Battle House Tower** on pilvenpiirtäjä Mobilen kaupungissa Alabamassa Yhdysvalloissa. Rakennus on 227 metriä korkea ja siten kaupungin korkein rakannus. Rakennuksen rakentaminen aloitettiin vuonna 2003, ja se valmistui vuonna 2007. Suunnittelijana toimi Thompson, Ventulett, Stainback & Associates -yhtiö. Rakennuksen omistaa Retirement Systems of Alabama -yhtiö. Pilvenpiirtäjä on nimetty pilvenpiirtäjäalueella sijaitsevan Battle House -hotellin (nimi nykyään The Battle House Renaissance Hotel) mukaan. Rakennuksessa on 20 hissiä.

## Lähteet

## Aiheesta muualla
Philosophers Without Gods

**Philosophers Without Gods: Meditations on Atheism and the Secular Life** on filosofian professori Louise M. Antonyn toimittama kirja, joka sisältää ateistisia esseitä kahdeltakymmeneltä nykyfilosofilta. Teoksen on julkaissut Oxford University Press vuonna 2007.

## Lähteet
ESTsoft

**ESTsoft** on vuonna 1992 perustettu eteläkorealainen tietotekniikkaa kehittävä yritys.http://www.estsoft.com/

## ALTools tuoteperhe
On olemassa useita tuotteita, joita markkinoidaan "ALTools" tuotenimellä. Koreassa, "Al" tarkoittaa "munaa", ja monilla tuotteilla onkin tässä kategoriassa muna-aiheisia ikoneja ja maskotteja. ALTools tuotteita ovat:

*ALZip - Pakkaus- ja purkuohjelma, joka tukee monia tiedostomuotoja mm. ISO:a.http://www.estsoft.com/
*ALSee - kuvien katseluohjelma. http://www.estsoft.com/
*ALPass - Internetsivujen suojausohjelma.http://www.estsoft.com/
*ALGIF - GIF animaatio-ohjelma.http://www.estsoft.com/
*ALSong - internetistä lataamista tukeva MP3-soitin.http://www.estsoft.com/
*ALShow - mediasoitinohjelma.http://www.estsoft.com/
*ALToolbar - työkalupalkki Internet Explorer-selaimelle.http://www.estsoft.com/
*ALYac - BitDefender-tekniikkaan perustuva virustorjuntaohjelma.http://www.estsoft.com/
## Muita tuotteita

*iMan - Windows Messenger -tyylinen reaaliaikainen pikaviestintäohjelma.http://www.estsoft.com/
*Cabal Online - ESTsoftin kehittämä MMORPG-pelihttp://www.estsoft.com/

## Tulevia Tuotteita

*Cabal II - Cabal Onlinen päivitetty versio jonka pelimoottorina toimii CryEngine 3. http://news.mmosite.com/content/2010-11-18/this_is_what_cabal_2_looks_like.shtml 
## Lähteet

http://www.estsoft.com/
http://news.mmosite.com/content/2010-11-18/this_is_what_cabal_2_looks_like.shtml
What’s It All About? Philosophy and the Meaning of Life

**What’s It All About? Philosophy and the Meaning of Life** on filosofi Julian Bagginin kirja elämän tarkoitus -käsitteestä. Teoksen on julkaissut Granta Books vuonna 2004.

## Lähteet

## Aiheesta muualla
* Erkki Hartikainen: Tasa-arvo ja demokratia elämän tarkoitukseen . Vapaa ajattelija 2004.
Sämänu

**Sämänu** tai **samanu** (سمنو) on persialaisten kansojen juhlaruoka. Sämänu saa makeutensa imellyttämällä. Se valmistetaan vehnän jyvistä, vedestä ja ruusuvedestä, nykyään myös joskus vehnäjauhojakin lisäten. Sämänua syödään kevään ensimmäisenä päivänä eli persialaisena uutena vuotena (noruz). Sämänu symboloi seitsemän aineksen *Haft-Seen*-juhla-aterialla hedelmällisyyttä ja vaurautta.

## Katso myös
* Mämmi, suomalainen makea perinneruoka

## Lähteet
Atheism, Morality, and Meaning

**Atheism, Morality, and Meaning** on filosofi Michael Martinin kirja ateismista ja etiikasta. Teoksen on julkaissut Prometheus Books vuonna 2003.

## Lähteet

## Aiheesta muualla
* Michael Martin: On Two Reviews of Atheism, Morality and Meaning (2003). Internet Infidels 2003.
Lars Haugen

**Lars Haugen** (s. 19. maaliskuuta 1987 Oslo) on norjalainen jääkiekkomaalivahti, joka edustaa GET-ligaenissa pelaavaa Manglerud Staria.

Haugen on Manglerud Starin kasvatti. Hän siirtyi kaudeksi 2004–2005 Leksandin juniorijoukkueeseen. Kaudeksi 2006–2007 hän siirtyi aikuisten sarjaan Sparta Warriorsin riveihin. Joukkueessa hän pelasi sekä GET-liigassa että seuran kakkosjoukkueessa ykkösdivisioonassa. Kaudeksi 2009–2010 Haugen siirtyi Lørenskogiin. Kesken kauden 2010–2011 hän siirtyi lainalle Manglerud Starin joukkueeseen. Toukokuussa 2011 Haugen siirtyi KHL:n Dinamo Minskiin, joka lainasi hänet syyskuussa Ekstraligan Šahtjor Soligorskiin.

Haugen toimi Norjan ykkösmaalivahtina vuoden 2011 MM-kisoissa. Kisoissa hän teki kansainvälisen läpimurtonsa Norjan voitettua Ruotsin. Haugen valittiin ottelun parhaaksi pelaajaksi. Norja selvisi turnauksessa lopulta puolivälieriin asti, jossa se hävisi Suomelle 4–1. Haugenin torjuntaprosentti turnauksessa oli 92,61. Vuoden 2012 MM-kisoissa Haugenin torjuntaprosentti oli 90,91 hänen pelatessa seitsemässä ottelussa. Haugen edusti Norjaa myös jääkiekon MM-kilpailuissa vuonna 2017, jossa hän toimi joukkueen ykkösmaalivahtina.

## Lähteet

## Aiheesta muualla
*
Axel Törneman

**Axel Törneman** (28. lokakuuta 1880 Persberg, Värmlanti – 26. joulukuuta 1925 Tukholma) oli ruotsalainen taidemaalari.

Törneman tunnetaan monumentaalimaalarina. Tukholman kaupungintalon niin sanotun Sinisen salin maalaukset ovat hänen työtään. Myös Ruotsin valtiopäivätalossa on hänen seinämaalauksiaan.

## Taide

File:Axel Törneman - Bretagnare.jpg|*Bretagnare/Bretons*, 1905
File:Bretagnare I - Bretons I.jpg|*Bretagnare II/Bretons II*,1905
File:Axel_Törneman_Selfportrait_1905.jpg‎|*Självporträtt/Selfportrait*, 1905
File:Axel Törneman - Kokotter.jpg|*Kokotter/Cocottes*, 1905
File:Axel Törneman Nattcafé I.jpg|*Nattcafé I/Night Café I*, 1905 - 1906
File:Axel Törneman akv.jpg|*Självporträtt/Selfportrait (watercolour)*
File:Axel Törneman höstjakten.jpg|*Höstjakten*, 1920
File:Axel Törneman -Skuggor.jpg|*Skuggor/Shadows*, 1925
File:Axel Törneman kiruna.jpg|Verk i Kiruna stadshus


## Lähteet

## Aiheesta muualla
Per Olof von Törne

**Per Olof von Törne** (6. helmikuuta 1882 Viipuri – 23. lokakuuta 1940 Turku) oli suomalainen historioitsija ja professori.

Vuosina 1911–1919 von Törne oli yleisen historian dosenttina Helsingin yliopistossa, ja sen jälkeen hän hoiti vuosina 1918–1940 Åbo Akademin Pohjoismaiden historian professuuria. Hän kirjoitti muun muassa Suomen Ritarihuoneen historian ja perusti aikakauskirjan *[[Historisk Tidskrift för Finland]]*.

Per Olof von Törnen vanhemmat olivat pankinjohtaja Johan Olof Reinhold von Törne (1849–1910) ja Olga Elisabeth Alexandrine von Knorring (1856–1946). Hänen veljiään olivat säveltäjä Bengt von Törne ja toimitusjohtaja Carl von Törne. Törnen puoliso oli Ellan Augusta von Born (1882–1945).

## Teokset
* *Ptoleìmeìe Fallios: Cardinal de Côme* (1907) 
* *Om Finlands skattskydlighet till påfvedömet under medeltiden* (1911) 
* *Don Juan d’Austriche et les projects de conquête de l'Angleterre* (1915) 
* *Finlands riddarhus 1818–1918 I–II* (1926–35) 
* *Stundens krav* (1918) 
* *Finland under etthundratrettio år* (1943)
* *Parlamentarismen i Europa* (1936) 

## Lähteet
Tyko Hedlund

**Tyko Heribert Hedlund** (19. marraskuuta 1877 Teerijärvi – 17. toukokuuta 1944 Pietarsaari) oli suomenruotsalainen konttoristi ja runoilija.

Pietarsaaressa asunut Hedlund kirjoitti pääosin uskonnollisaiheista runoutta perinteistä tyyliä käyttäen. Hän oli muun muassa Uudenkaarlepyyn laulujuhlien 1934 juhlarunoilija.

## Teoksia
* *Kärvar från Guds åker*. Söderström, Helsingfors 1930

## Lähteet
* 
* Svenskösterbottniska författare: Tyko Hedlund (1877–1944)
Coming Home

**Coming Home** tai **Comin’ Home** voi tarkoittaa:

## Televisio ja elokuva
* Katkera paluu (*Coming Home*), vuoden 1978 yhdysvaltalainen draamaelokuva
* Coming Home, vuoden 2014 kiinalainen Zhang Yimoun elokuva
## Musiikki
### Albumit
* ''Coming Home'', Faye Wongin albumi vuodelta 1992
* ''Coming Home'', Joe Grusheckyn albumi vuodelta 1998
* ''Coming Home'', Yungchen Lhamon albumi vuodelta 1998
* ''Coming Home'', The Nadasin albumi vuodelta 2000
* ''Coming Home'', Lonestarin albumi vuodelta 2005
** "You're Like Coming Home", edellisen nimikkokappale, alun perin nauhoittanut Emerson Drive
* ''Coming Home'', Lionel Richien albumi vuodelta 2006, tai sen nimikkokappale "I'm Coming Home"
* ''Coming Home'', New Found Gloryn albumi vuodelta 2006, tai sen nimikkokappale
* ''Coming Home'', Nightmares on Waxin albumi vuodelta 2009
* ''Coming Home'', The Soldiersin albumi vuodelta 2009, tai sen nimikkokappale (katso alta)
* ''Coming Home'', Boozoo Bajoun albumi vuodelta 2010
* ''Coming Home'', Painin albumi vuodelta 2016
* ''Coming Home'', Falling in Reversen albumi vuodelta 2017

### Kappaleet
* "Comin' Home", City and Colour'n kappale vuodelta 2006
* "Comin' Home", Cheeseburgerin kappale
* "Major Tom (Coming Home)" Peter Schillingin kappale vuodelta 1983
* "Coming Home", Cinderellan kappale vuodelta 1989
* "Coming Home", Alex Lloydin kappale vuodelta 2003
* "Coming Home", The Soldiersin kappale vuodelta 2009
* "Coming Home", Diddy-Dirty Moneyn kappale vuodelta 2010
* "Coming Home", "Coming Home", Gwyneth Paltrow'n kappale vuodelta 2010
* "Coming Home", Iron Maidenin kappale vuodelta 2010
* "Coming Home", Lemarin kappale vuodelta 2010
* "Coming Home", Sjonni's Friendsin kappale, Islannin edustaja Eurovision laulukilpailussa 2011
* "Coming Home", Firelightin kappale vuodelta 2014
* "Coming Home", Sash!:n kappale vuodelta 2021
* "Coming Home", Alter Bridgen albumilta *[[Blackbird (Alter Bridgen albumi)|Blackbird]]*
* "Coming Home", DJ Tiëston albumilta *[[Parade of the Athletes]]*
* "Comin' Home", Delaney & Bonnien albumilta *[[On Tour with Eric Clapton]]*
* "Comin' Home", Deep Purplen albumilta *[[Come Taste the Band]]*
* "Comin' Home", Humin albumilta *[[Downward Is Heavenward]]*
* "Coming Home", Iron Saviorin albumilta *[[Unification]]*
* "Coming Home", John Legendin albumilta *[[Once Again]]*
* "Comin' Home", Kissin albumilta *[[Hotter Than Hell]]*
* "Coming Home", Little Richardin albumilta *[[Pray Along with Little Richard]]*
* "Coming Home", The Mavisin albumilta *[[Rapture]]*
* "Coming Home", Megadethin albumilta *[[The World Needs a Hero]]*
* "Coming Home", Pixie Lottin albumilta *[[Turn It Up Louder]]*
* "Comin' Home", Prismin albumilta *[[Armageddon]]*
* "Coming Home", Scorpionsin albumilta ''Love at First Sting''
Blackbird

**Blackbird**, **blackbirds**, **black bird** tai **black birds** voi tarkoittaa esimerkiksi:

## Taide
### Elokuvat
* *[[Blackbirds (vuoden 1920 elokuva)|Blackbirds]]*, vuoden 1920 elokuva, pääosassa Justine Johnstone
* *[[The Blackbird]]*, vuoden 1926 elokuva, ohjannut Tod Browning
* *[[The Black Bird]]*, vuoden 1975 elokuva, pääosassa George Segal
* *[[Blackbird (vuoden 2007 elokuva)|Blackbird]]*, vuoden 2007 elokuva, pääosassa Stephen Adly Guirgis
* *[[Blackbird (vuoden 2014 elokuva)|Blackbird]]*, vuoden 2014 elokuva

### Kirjallisuus
* *[[Black Bird (manga)|Black Bird]]*, Kanoko Sakurakojin luoma manga
* *[[Blackbird (verkkolehti)|Blackbird]]*, kirjallisuutta ja taidetta käsittelevä verkkolehti
* *[[Blackbird (kirja)|Blackbird]]*, Jennifer Lauckin muistelmateos

### Musiikki
* ”Blackbird”, The Beatlesin kappale
* ”Blackbird”, Norma Johnin kappale, jolla duo edusti Suomea euroviisuissa 2017
* Blackbird, yhdysvaltalainen post-punk-yhtye
* The Blackbirds, norjalainen rockyhtye
* *[[Blackbird (Alter Bridgen albumi)|Blackbird]]*, Alter Bridgen albumi ja sen nimikkokappale vuodelta 2007
* *[[Blackbird (Mannan albumi)|Blackbird]]*, Mannan albumi vuodelta 2014
* ”Black Bird”, The Beautiful Girlsin kappale
* *Black Bird*, Värttinän albumin *[[Musta Lindu]]* uudelleenjulkaisu vuodelta 1998
* ”Blackbird”, kappale Benny Benassin albumilta *[[...Phobia]]*
* ”Blackbird”, kappale Gravesilta
* ”Blackbird”, Silly Wizardin albumilta *[[Live Wizardry]]*
* ”Blackbird”, Third Dayn albumilta *[[Third Day (albumi)|Third Day]]*

## Muita merkityksiä
* SR-71 Blackbird, yhdysvaltalainen strateginen tiedustelulentokone
* Blackbird, videoeditointiohjelmisto
Paul Gower

**Paul Gower** on Andrew Gowerin veli, joka on ollut tämän apuna RuneScape-pelin kehittämisessä. Hän oli veljensä mukana perustamassa Jagex-pelistudiota. Hän myi osuutensa Jagexista ja erosi myös tämän hallituksesta vuonna 2010 samaa aikaa muiden perustajajäsenten kanssa.

## Lähteet
Kimmy Robertson

**Kimmy Robertson** (s. 27. marraskuuta 1954) on yhdysvaltalainen näyttelijä. Hänen tunnetuin roolinsa on Lucy Moran sarjassa *[[Twin Peaks]]*. Ennen näyttelijän uraansa hän oli ballerina.

Robertson tapasi vuonna 2002 Twin Peaks -festivaaleilla John Christian Walkerin, jonka kanssa hän meni naimisiin 18. tammikuuta 2003. He kuitenkin erosivat 27. syyskuuta 2004.

## Filmografiaa

* *[[Amerikan viimeinen neitsyt]]* (1982) - Rose
* *[[Pulmuset (televisiosarja)|Pulmuset]]* jakso "He Ain't Much, But He's Mine" (1989) - Molly
* *[[Kulti, kutistin kakarat]]* (1989) - Gloria
* *[[Apua! Lastenvahti kuoli – eihän kerrota äidille?]]* (1991) - Cathy
* *[[Twin Peaks]]* (1990–1991) - Lucy Moran
* *[[Kaunotar ja hirviö (vuoden 1991 elokuva)|Kaunotar ja hirviö]]* (1991) - Babette the featherduster
* *[[Simpsonit]]* jakso "Bart's Friend Falls in Love" (1992) - Samantha Stanky
* ** jakso "Mad as a Hatter" (1992) - Alice
* *[[Pieni merenneito (animaatiosarja)|Pieni merenneito]]* (1992–1994) - Alana
* *[[Kaksi tyhmää koiraa]]* (1993) - Penny ("Super Secret Secret Squirrel" -segmentit)
* *[[Teho-osasto (televisiosarja)|Teho-osasto]]* jakso "Full Moon, Saturday Night" (1995) - Arlena
* *[[Ellen (televisiosarja)|Ellen]]* jaksot "When the Vow Breaks: osat 1 ja 2" (1996) - Brandy
* *[[Pepper Ann]]* (1997) - Gwen Mezzrow
* *[[Speed 2 – vaara iskee vesillä]]* (1997) - Liza (Cruise Control)
* *[[Bellen lumottu maailma]]* (1998) - Fifi the featherduster
* *[[Stuart Little – pieni suuri hiiri]]* (1999) - Cameo
* *[[Becker (tv-sarja)|Becker]]* jakso "Afterglow" (2003) - Doris
* *[[Drake & Josh]]* jakso "Two Idiots and a Baby" (2004) - Mrs. Galloway
* *[[American Dad]]* (2006)
Matti Saariaho

**Matti Emil Olavi Saariaho** (20. kesäkuuta 1930 Lappeenranta – 21. joulukuuta 2001) oli suomalainen kirjailija.

Saariaho voitti yhteiskunnallisella romaanillaan *Työttömät* WSOY:n järjestämän suuren romaanikilpailun ja sai 1960 suurimman Pohjoismaissa annetun palkinnon, 3 miljoonaa vanhaa markkaa. Kirjaa on pidetty paitsi kaunokirjallisena myös realistisena. Kirjassa käsitellään muun muassa kirjoittamisaikoihin etujärjestövetoisesti säädettyä lakia yleisestä työttömyysturvasta. Eläketurvakeskuksen Kimmo Kontion mukaan ”Työttömät” olisi soveltunut työttömyysturvan valmistelun ja eläkekomitean mietinnön liitteeksi.  

Saariaho valmistui koneteknikoksi Tampereen teknillisestä oppilaitoksesta 1949. Hän oli merillä konemiehenä 1952–1955, vuoromestarina Suomen trikoossa Tampereella 1956–1963, ja työskenteli Porin Rosenlewin tehtailla 1964–1970. Saariaho oli siirtolaisena Australiassa 1970–1971, ja sen jälkeen vuorotyönjohtajana Huhtamäki yhtiössä 1972 alkaen. Saariaho oli puheenjohtajana porilaisessa kulttuuriyhdistyksessä Manuscript–63 ry vuosina 1966–1970.

Saariahon vanhemmat olivat sekatyömies Vilho Saariaho ja Martta (o.s. Himanen). Puoliso oli Helka Maria (o.s. Parviainen) vuodesta 1953. Saariaho asui myöhemmin Turengissa.

## Teoksia
* *Työttömät* : romaani.  WSOY 1960, 4. painos 1960
* *Vaaliuurna* : romaani.   WSOY 1961
* *Taakka* : romaani.   WSOY 1966
* *Iines* : romaani.  WSOY 1967

## Palkinnot
* I palkinto WSOY:n 100-vuotisjuhlakilpailussa 1960
* Tampereen kaupungin kirjallisuuspalkinto 1961

## Lähteet
* 
* Pirkanmaalaista kaunokirjallisuutta

### Viitteet
Ulricehamn

**Ulricehamn** on entinen Ruotsin kaupunki ja nykyinen Ulricehamnin kunnan keskustaajama Åsundenin järven pohjoispuolella, Länsi-Götanmaan läänissä. Taajamassa oli lähes 10&nbsp;000 asukasta vuonna 2010.

Kaupunki sijaitsee 45 kilometriä länteen Jönköpingistä. Ulricehamnin nimi oli vuoteen 1741 *Bogesund*. Kaupungissa sijaitsee mm. parantola, rautatieristeys ja tekstiili- ja vaatetusteollisuutta.

## Media
Paikallislehti Ulricehamns Tidning ilmestyy kolmesti viikossa.

## Väestönkehitys

## Lähteet

## Aiheesta muualla
Jussi Kylliäinen

**Jussi ”J.Kop” Kylliäinen** oli mukana perustamassa Kouvolan Elävän Musiikin yhdistystä eli KEMU:a 80-luvun taitteessa yhdessä Seppo Jarvan, Ilpo Hietamiehen, Reima Saarisen ja Timo Ronkaisen kanssa. Jussi on soittanut/soittaa kitaraa mm. Peer Günt, Loose Prick, Alaston Lounas, One Blood, Garuda, Beatniks, Todistajat Inc yhtyeissä. Hän on myös ollut perustamassa Suomen kymmenen suurimman markkinointiviestintätoimiston joukkoon kuuluvaa Zeeland Societyä ja toiminut AD:na monissa mainostoimistoissa yli 20 vuoden ajan vastuualueenaan luoda toimivaa markkinointiviestintää asiakkaille. Tällä hetkellä hän työskentelee Raksun Tallissa ja huolehtii mm. Peer Güntin keikkamyynnistä ja manageroinnista.

## Diskografia
### Loose Prick
#### Singlet ja EP:t
* *Mua potkitaan päähän* / *Velton nimeen* (Poko Rekords, 1979)
* *[[Kaupunki EP]]* (Poko Rekords, 1979)
* *Yöt ympäri* / *Lupaukset onnellisista lapsista* (Poko Rekords, 1980)
* *Jäätynyt hymy* / *Viimeinen tanssi kadulle* (Poko Rekords, 1982)
* *[[Kaupunki EP 2002]]* (Poko Rekords, 2002)

#### Albumit
* *[[Valkoiset sotilaat]]* (Poko Rekords, 1980)
* *[[Etkö rakastaisi, että joku rakastaisi]]* (Poko Rekords, 1981)
* *[[Beibi]]* - Veltto Virtasen levy jolla Loose Prick soittaa taustayhtyeenä (Johanna, 1982)

#### Omat kokoelmat
* *[[Likaisia enkeleitä, valkoisia sotilaita]]*, Loose Prickin parhaat levytykset 1979-1982 (Poko Rekords, 2002)

#### Loose Prickin kappaleita kokoelmilla
* Hilselp (Hilselevyt, 1979) (*Mä en jaksa enää*)
* The Shape of Finns to Come -LP (Cherry Red, 1980) (*Sinä uinuja*)
* Hellää terroria korville -EP (Poko Rekords, 1980) (*Ota mua kädestä*)
* Suomi-ilmiö -LP (Polarvox, 1981) (*Ota mua kädestä*)
* Rock disko -LP (Polarvox, 1981) (*Etkö rakastaisi, että joku rakastaisi*)
* Kymijokibeats 1965-1981 -LP (Impulse Records, 1990) (*Kaupunki elämää*)
* Kymijokibeats 1965-1991 -CD (Impulse Records, 1991) (*Kaupunki elämää*)
* Suomi-rock 79 -CD (Poko Rekords, 1994) (*Mua potkitaan päähän*)
* Aitoa suomirokkia -CD-BOXI (Poko Rekords, 2004) (*Mua potkitaan päähän*)

### Alaston Lounas

* *Taivaskatto / Nämä vuodet* 7" (Poko Rekords, 1985)
* *Hiipivä Hulluus* 12" - EP (Poko Rekords, 1985)
* *Suomi-rock 1985* - kokoelmalevyllä kappaleella *Taivaskatto* (Poko Rekords, 1994)
* *Eilisen Jälkeen - Suomalaista Postpunkia 1981-1987* -kokoelmalevyllä kappaleella *Taivaskatto* (Stupido Records, 2010)

### One Blood

* *Wishing worlds* 12" (Poko Rekords, 1989)
* *One Heart, One Love, One Blood* LP (Creature, 1990)
* *Red, red wine* 7" (Creature, 1992)
* *Dream eyes / Kathmandu* 7" (Creature, 1993)

### Garuda

* *Unen unessa* CDS (The Fool Music, 1993)
* *Garuda* CDEP (Creature, 1994)

## Lähteet

## Aiheesta muualla
*Jussi Kylliäisen MySpace- sivut
Gary Wilkerson

**Gary Wilkerson** (s. 19. heinäkuuta 1958) on yhdysvaltalainen kristitty pastori, vaikuttaja ja kirjailija. Wilkerson toimii johtavana pastorina The Springs Church -seurakunnassa Coloradossa.  

Wilkerson tulee suvusta, jonka historiassa on monen polven ajan ollut pastoreita. Wilkerson sai kutsun Jumalalta kuuden vanhana. Hän aloitti saarnaamaan 16-vuotiaana, nuorisopastorina 19-vuotiaana ja aloitti ensimmäisen seurakunnan 23-vuotiaana. Siitä lähtien hän on auttanut perustamaan seurakuntia, palvellut Times Square Church -seurakunnassa, aloittanut orpokodin, koulun ja nuorisokahvilan San Franciscossa. Vuonna 2002 Gary alkoi matkustamaan isänsä David Wilkersonin kanssa ympäri maailmaa pitäen johtajuuskonferensseja. Hän myös johtaa *Passion for Jesus Conferences in North Americaa*, jonka tehtävänä on rohkaista kristittyjä palaamaan Jeesuksen luo. Hänen ensimmäinen kirjansa *The Divine Intercessor*, julkaistiin vuonna 2002. Wilkersonin kutsumus on puhua, opettaa ja kirjoittaa herätyksestä sekä kristityn intohimoisen janon uudistamisesta Jeesusta kohtaan. 

## Kirjat

**The Divine Intercessor* (suom. Taivaallinen esirukoilija), 124s, 2006, 

## Lähteet

## Aiheesta muualla
*The Springs Church -seurakunnan virallinen kotisivu
*Sermonindex.net - Gary Wilkerson, mp3-puheita.
*''The Gazatte'' -lehti: "No room for politics in fast-growing Springs Church"
Sultan Tucker

**Sultan Tucker** (s. 24. lokakuuta 1978 Philadelphia, Yhdysvallat) on liberialainen entinen yleisurheilija, joka kilpaili pika-aitajuoksussa.

Tucker osallistui MM-kisoihin ensimmäistä kertaa Edmontonissa 2001, joissa hän oli 110 metrin aidoissa eränsä kuudes ja karsiutui. Hän voitti seuraavana vuonna pronssia Afrikan-mestaruuskilpailuista ajallaan 13,98 sekuntia. Tucker pääsi 60 metrin aitajuoksussa välieriin sisäratojen MM-kisoissa 2003 ja 2004. Hän ei kuitenkaan menestynyt Ateenan olympialaisissa 2004, joissa hän putosi jo ensimmäisellä kierroksella. Tucker jäi ensimmäiselle kierrokselle myös Helsingin MM-kisoissa 2005.

## Ennätykset

*Lähde: IAAF* 

* 110 m aidat: 13,54 s (2004)
* 60 m aidat (sisäradat): 7,69 (2001)

## Lähteet
Arvaa Kuka?

***Arvaa Kuka?*** () on Hasbron markkinoima arvauspeli, jossa pelaajat pyrkivät kuulustelun ja poissulkemisen avulla päättelemään, minkä pelilaudalla olevista hahmoista vastapelaaja on valinnut. 

## Pelin kulku

Peliä pelaa kaksi henkilöä, joista kummallakin on oma hahmolauta. Laudalla on 24 yksinkertaisesti piirrettyä hahmoa ja heidän etunimensä. Ideana on kysyä kysymyksiä, joihin voi vastata kyllä tai ei. Esimerkiksi jos henkilö A kysyy henkilöltä B "Onko hahmollasi harmaat hiukset?" ja B vastaa kieltävästi, voi A sulkea pois kaikki hahmot, joilla on harmaat hiukset. Jos taas B vastaa myöntävästi, A sulkee pois kaikki hahmot, joilla ei ole harmaita hiuksia. Hahmot suljetaan pois omalta laudalta sulkemalla sen edessä oleva ikkuna.

## Eri versioita

Alkuperäisen Arvaa kuka? -pelin lisäksi Hasbro on markkinoinut muun muassa myös Travel Guess Who - ja Guess Who? Wonderful World Of Disney -pelejä.

## Lähteet
TV-ohjelma Kettunen

**TV-ohjelma Kettunen** on suomalainen vuosina 1988–1992 valmistunut satiiriviihdesarja. Sarjan tuotti Yleisradio ja sitä esitettiin Yle TV2 -kanavalla. Sarjan pääosassa on toimittaja-kirjailija Markus Kajo. Ennen televisiosarjaa Kajo piti radiossa *Kettunen*-nimistä radio-ohjelmaa.

Kajon esittämä salahauskan ammattiruikuttaja Kettusen hahmo on absurdia komediaa, jonka juuret ovat itäsuomalaisessa huumorissa.

Sarjaan liittyen julkaistiin pakinakirjoja, joista viimeisin *Kettusen kannettava* julkaistiin lokakuussa 2008. Kirjoissa ihmetellään ”vinksallaan olevaa maailmaa” ja ”ihmisten arkisia sattumuksia”.

Kettunen edusti Suomea vuonna 1992 Montreux’n Kultainen ruusu -kilpailussa erikoisohjelmalla Kettunen Special: The Miserables – poloparat.

## Kirjat
* *Kettusen kirja* (1989)
* *Kettusen toinen tuleminen* (1991)
* *Kettusen kirja* (1992) – äänikirja
* *Kettusen päästöt eli Toisinajattelijan satuja* (1993) – äänikirja
* *Kettusen kolmas* (1995)
* *Kettusen kootut* (1996)
* *Kettusen paluu: Ihmisen käsikirja* (2003)
* *Kettusen kannettava* (2008)
* *Kettusen kuudes aisti* (2013)
* *Tandem-kentauri eli Kettusen jo mones kirja.* (2018)

## Lähteet

## Aiheesta muualla
* Ylen Elävä arkisto: Kettunen: Poloparat
* Ylen Elävä arkisto: Tietoisku vm. 1990: Tv-lupa (Kettunen)
Tekken Tag Tournament 2

**Tekken Tag Tournament 2** on Namco Bandai Gamesin kehittämä ja julkaisema ''Tekken''-pelisarjaan kuuluva tappelupeli. Pelin demo ilmestyi 2011 syksyllä Tekken Hybrid -kokoelmassa, ja itse peli julkaistiin Euroopassa 14. syyskuuta 2012. Peli julkaistiin yhtä aikaa PlayStation 3- ja Xbox 360 -konsoleille, ja Wii U -versio julkaistaan myöhemmin.

Samalla tapaa kuin ensimmäinenkin *Tag Tournament*, peli ei sisällä varsinaista tarinaa ja ei siten ole myöskään osa pelisarjan virallista juonijatkumoa. Tämän ansiosta peli kuitenkin sisältää hahmoja jotka ovat tarinan aikana kuolleet tai kadonneet. Hahmovalikoima on pelisarjan suurin tähän mennessä ja sisältää yli 50 hahmoa. Kuten edeltäjässäänkin, pelin pääpaino on kaksi vastaan kaksi -taisteluissa jossa kukin pelaaja valitsee kaksi hahmoa ohjattavakseen. Vaihtoehtoisesti pelaaja voi valita vain yhden hahmon joka on vahvempi ja kestävämpi.

Peli sisältää uuden harjoittelumuodon nimeltä *Fight Lab*, jossa pelaaja ohjaa Combot-robottia. Pelimuoto sisältää haasteita jotka opettavat pelaamaan peliä. Pelaaja voi myös itse muokata Combotin liikkeitä haluamikseen.

*Tekken Tag Tournament 2* panostaa suuresti internet-moninpeliin. Jokainen pelin ostanut pääsi ilmaiseksi käyttämään Namcon *World Tekken Federation* -sivustoa joka seurasi pelaajien tilastoja, mutta kyseinen palvelu suljettiin syksyllä 2013.

Kuten edellisissäkin *Tekken*-sarjan osissa, pelaaja kerää pelatessaan rahaa jota voi käyttää hahmojen ulkonäön muokkaamiseen vaatteilla ja muilla esineillä.

## Hahmot

* Alex
* Alisa Bosconovitch
* Angel (DLC-Hahmo) 
* Anna Williams
* Armor King
* Asuka Kazama
* Baek Doo San
* Bob
* Bruce Irvin
* Bryan Fury
* Christie Monteiro
* Combot
* Craig Marduk
* Devil Jin
* Dr. Bosconovich (DLC-hahmo)

* Eddy Gordo
* Feng Wei
* Forest Law
* Ganryu
* Heihachi Mishima
* Hwoarang
* Jack-6
* Jaycee (Julia Chang)
* Jin Kazama
* Jinpachi Mishima
* Jun Kazama
* Kazuya Mishima/Devil Kazuya
* King
* Kuma
* Kunimitsu (DLC-Hahmo)

* Lars Alexandersson
* Lee Chaolan
* Lei Wulong
* Leo Kliesen
* Lili
* Ling Xiaoyu
* Marshall Law
* Michelle Chang (DLC Hahmo)
* Miguel Cabarello Rojo
* Miharu Hirano (DLC-hahmo)
* Mokujin
* Nina Williams
* Ogre
* Ancient Ogre (DLC-Hahmo)
* Panda

* Paul Phoenix
* P.Jack
* Raven
* Roger Jr.
* Sebastian (DLC-hahmo)
* Sergei Dragunov
* Slim Bob (DLC-hahmo)
* Steve Fox
* Tiger Jackson
* Unknown (DLC-hahmo)
* Violet (DLC-hahmo)
* Wang Jinrei
* Yoshimitsu
* Zafina

## Kentät

## Aiheesta muualla

* 
* 
* World Tekken Federation
Aleksis Kiven katu

**Aleksis Kiven katu** tai **Aleksis Kiven tie** -nimisiä Aleksis Kiven mukaan nimettyjä katuja tai teitä on useissa Suomen kaupungeissa:

## Aleksis Kiven katu
*Aleksis Kiven katu Helsingissä
*Aleksis Kiven katu Tampereella
**Aleksis Kiven katu* Hyvinkäällä
**Aleksis Kiven katu* Hämeenlinnassa
*Aleksis Kiven katu Äänekoskella
*Aleksis Kiven katu Loimaalla

## Aleksis Kiven tie
**Aleksis Kiven tie* Keravalla
**Aleksis Kiven tie* Nurmijärvellä
**Aleksis Kiven tie* Siuntiossa
**Aleksis Kiven tie* Tuusulassa
**Aleksis Kiventie* Vaasassa
Uskonnollinen kommunismi

**Uskonnollinen kommunismi** on uskonnollisiin arvoihin pohjautuva kommunismin muoto. Yleisesti termillä viitataan joihinkin egalitaristisiin uskonnollisiin järjestöihin, jotka harjoittavat yksityisomaisuuden hajauttamista niin, että ne jakautuisivat henkilön tarpeiden mukaan. Vastaavasti jokainen henkilö työskentelisi kykyjensä mukaan. Uskonnollisen kommunismin piiriin kuuluvat myös henkilöt ja ryhmät, jotka kannattavat kommunismin periaatetta mutta liittävät siihen myös uskonnollisuuden perinteisen kommunismin vastaisesti.

Johtuen marxismin yleisesti uskonnonvastaisesta luonnosta useat uskonnolliset kommunistit vastustavat *"kommunismi"* -termin käyttöä ja puoltavat esimerkiksi *"kommunalismi"* -termiä tämän sijaan. Mazdakin, persialaisen uskonpuhdistajan, ajatusten on arvioitu olevan varhaisinta uskonnollista kommunismia.

## Katso myös
* Ebioniitit
* Hutteriitit

## Lähteet
Grand griffon vendéen

**Grand griffon vendéen** eli **iso vendéengriffoni** on ranskalainen koirarotu. Se on ranskalaisista griffoneista kaikkein suurin.

## Ulkonäkö
Grand griffon vendéen on ensivaikutelmaltaan hienostunut, tasapainoinen ja vahva olematta raskas. Kirsu on joko musta tai valko-oransseilla yksilöillä mahdollisesti ruskea. Korvat ovat riippuvat, kapeat ja ohuet, kärjistään pitkän soikion muotoiset. Raajat ovat pitkät, lihaksikkaat ja voimakkaat. Karvapeite on pitkähkö ja karhea. Sallitut väritykset ovat keltainen mustin karvankärjin, valko-musta, valko-punainen, valko-keltainen, black & tan ja kolmivärinen (tricolour). Perinteisesti väritykset on tunnettu nimillä jäniksenväri, sudenväri, mäyränväri ja villisian väri. Urosten säkäkorkeus on 62–68 cm ja narttujen 60–65 cm - molemmilla sukupuolilla sallitaan 1 cm vaihtelu suuntaan tai toiseen. Paino on 30–35 kg.

## Alkuperä

Grand griffon vendéenin uskotaan polveutuvan southern houndista ja karkeakarvaisista italialaisista ajokoirista. Nykyisen rodun esi-isät tunnettiin 1500-luvun Ranskassa nimellä *greffier*, joka merkitsi hovin virkailijaa, mutta vääntyi sittemmin muotoon *griffon*. Myös valkoinenajokoira oli yksi rodun esi-isistä. Koska greffiereiden taustalla vaikutti griffon fauve de bretagne, vaikutti tämä sitä kautta myös grand griffon vendéenin perimään. Lisäksi jalostukseen vaikuttaneina rotuina mainitaan karkeakarvaiset bresseläiset ajokoirat ja chien-gris. Alkuperäinen paikallinen rotu oli lyhytkarvainen isovendéenajokoira (*grand vendéen*), josta nykyinen karkeakarvainen grand griffon vendéen sittemmin kehittyi. 

## Hoito
Grand griffon vendéen on keskitason koulutettava. Nartut oppivat jostakin syystä hieman helpommin kuin urokset. Turkinhoito on myös keskitasoa. Karva on harjattava säännöllisesti takkuuntumisen ja väkevän "koiranhajun" vuoksi.

## Lähteet
### Viitteet
KattenKabinet

**Kattenkabinet** on Amsterdamissa Hollannissa toimiva kissa-aiheiseen taiteeseen keskittyvä museo. Museossa kuvattiin kohtauksia elokuvaan Ocean´s 12.

## Lähteet

## Aiheesta muualla
Museon kotisivut
The Sims Medieval

**The Sims Medieval** on Electronic Artsin julkaisema peli joka ilmestyi maaliskuussa 2011. Se on keskiajalle sijoittuva The Sims peli, jossa pelaaja luo itselleen valtakunnan ja sille hallitsijan (monarch). Hallitsija asuu valtaistuinsalissa ja päättää siellä, mitä valtakunnan asukkaat voivat rakentaa, lähteä tutkimusmatkalle tms. Pelin edetessä, kun pelaaja on suorittanut tarpeeksi tehtäviä, hän pääsee luomaan lisää sankarisimejä eri ammattikunnille.

## Ammattikunnat
Pelin edetessä pelaaja pääsee laajentamaan kuningaskuntaa ja luomaan sankarisimejä 10:stä eri ammattikunnasta. Jokaiseen ammattikuntaan kuuluu omanlaisensa tehtävät ja velvollisuudet. Ammattikunnat ovat:
* **Monarkki**: Monarkki johtaa valtakuntaa, eli päättää valtakunnan asioista, kuuntelee kansalaisia ja laatii käskyjä.
* **Ritari**: Ritari kehittää taistekutaitojaan erilaisia koitoksia varten, metsästävät ja käyttävät Monarkin lisäksi taktista karttaa.
* **Kauppias**: Kauppiaat tuovat markkinoille uusia ja kiinnostavia esineitä, huolehtivat kauppayhteyksistä sekä voivat lahjoa muita simejä tekemään ostoksia.
* **Bardi**: Omistaa elämänsä taiteelle. Bardi hakee inspiraatiota ympäristöstään runojaan, laulujaan ja näytelmiään varten.
* **Vakooja**: Vakooja on liukasliikkeinen viestinnän ylläpitäjä. Vakoojat osaavat mm. taistella, varastaa, tehdä myrkkyjä ja urkkia tietoja muilta simeiltä.
* **Velho**: Velholla on luontaisia kykyjä tehdä loitsuja ja taikoja. Velhot myös meditoivat, lukevat ja kirjoittavat paljon.
* **Seppä**: Sepät valmistavat mm. asiakkaan tilauksesta panssareita ja aseita. Niitä varten sepät etsivät ja kaivavat mineraaleja, ja myyvät valmistamiaan tuotteita kojussaan.
* **Välskäri**: Välskäri vastaa nykyaikana lääkäriä. Välskärit huolehtivat valtakunnan hyvinvoinnista, ja he pystyvät valmistamaan rohtoja, hoitaamaan sairauksia ja operoimaan simejä leikkauspöydällä.
* **Jakobaanipappi: **Jakobaanipapit elävät tiukan moraalijärjestelmän mukaisesti. He saarnaavat, julkaisevat julistuksia, tekevät synninpäästöjä ja käännyttävät muita simejä Jakobaneiksi.
* **Peteraanipappi**: Peteraanipapit ovat rohkaisevia ja myötätuntoisia. He saarnaavat, rukoilevat, johtavat herätysliikkeitä ja kääntävät muita simejä peteraaneiksi.

## Vastaanotto
GameSpotin arvostelussa kehuttiin pelin erilaisia lähestymistapoja tehtäviin, kun taas kritiikkiä sai tekemisen rajallisuudesta.

## Lähteet

## Aiheesta muualla
*
Makupalat (internet-sivusto)

**Makupalat.fi** on suomalaisten kirjastojen yhteinen linkkihakemisto ja osa Kirjastot.fi-palvelua. Siihen on valittu verkkosivuja, joiden tietosisältö on arvioitu luotettavaksi ja hyödylliseksi tiedonhakijalle. Sivut on jaoteltu selailua helpottaviin aihealueisiin. Palvelussa toimivat sekä ohjaava haku että tarkennettu haku. Aineistoa voi selata myös aihekartan, asiasanalistauksen, yleisten kirjastojen YKL-luokituksen ja julkaisijan mukaan. Uusia linkkejä viedään Makupalat.fi:n viikoittain.   

## Sisältö
Makupalat.fi:n hakemistossa on linkkejä noin 16&nbsp;000. Sivustolla julkaistaan myös kokoelmia, jotka ovat toimituksen laatimia aihepaketteja ajankohtaisista aiheista. Sellaisia ovat muun muassa Ilmastonmuutos, Apua väkivaltatilanteessa, kotouttaminen, joille olennaisista sivustoista on koottu linkkikokoelmia niitä tarvitseville. Myös mielenkiintoiset vuotuisjuhlat sekä kesätekemiset on koottu paketeiksi. Kokoelmia voi tutkia Makupalat.fi:ssä, ja niitä levitetään lisäksi sosiaalisessa mediassa ja tuodaan esiin kirjastojen sivuilla.  

Kirjastot.fi vastaa Makupalat.fi:n tekniikasta ja sisällön valvonnasta sekä tuottaa yhdessä Helsingin kaupunginkirjaston kanssa uutta sisältöä palveluun. Kirjastot.fi tuottaa verkkopalveluja kaikkien suomalaisten kirjastojen käyttöön. Kirjastot.fi-palvelukonaisuus on opetus- ja kulttuuriministeriön rahoittama.  

## Historia
Makupalat-sivusto oli alun perin Hämeenlinnan kaupunginkirjaston ylläpitämä linkkikirjasto. Sen perusti vuonna 1995 osastonjohtaja Sirpa Kalliokoski, joka ylläpiti hakemistoa ensimmäisten vuosien ajan. Hämeenlinnan kaupunginkirjaston vastuulle kokoelman ylläpito siirtyi vuonna 2000. Sivusto oli ensimmäisiä suomalaisen kirjastolaitoksen palveluita Internetissä, ja se saavutti nopeasti suosiota selkeän jäsennyksensä ansiosta. Monista muista linkkikirjastoista poiketen palveluntarjoajan työntekijä tarkasti Makupalojen linkit ennen kirjastoon lisäämistä. Makupalat-palvelu yhdistettiin Kirjastot.fi:n linkkikirjaston kanssa vuonna 2013. Kokoelmasta muodostui Makupalat.fi.

## Lähteet

## Aiheesta muualla
* Makupalat.fi-
*Makupalat -info, http://www.makupalat.fi/fi/info
*Makupalat.fi -kokoelmat, http://www.makupalat.fi/fi/kokoelmat
*Makupalat.fi -tarkka haku, http://www.makupalat.fi/fi/search/node
*Makupalat.fi-toimintakertomukset vuodesta 2013 alkaen, https://www.kirjastot.fi/makupalat-fi-toimintakertomukset
Primo de Rivera

**Primo de Rivera** on espanjalainen sukunimi.

*Fernando Primo de Rivera (1831–1921), espanjalainen poliitikko ja sotilas, Filippiinien kenraalikuvernööri
*Miguel Primo de Rivera (1870–1930), Espanjan diktaattori 1923–1930
*José Antonio Primo de Rivera (1903–1936), juristi, Miguel Primo de Riveran poika, perusti äärioikeistolaisen falangistipuolueen 
*Pilar Primo de Rivera (1907–1991), Miguel Primo de Riveran tytär, perusti falangistipuolueen naisjärjestön
Johanna Raunio (albumi)

**Johanna Raunio** on mallina, juontajana ja televisionäyttelijänä tunnetun Johanna Raunion studioalbumi vuodelta 1994. Albumin julkaisi CD:nä MTV-Musiikki. Albumilla on seitsemän suomalaisperäistä sävellystä ja neljä käännösiskelmää, mukaan luettuna Jussi Erikssonin sovittama versio ABBA-yhtyeen menestyssävellyksestä ”Honey, Honey”.

## Tematiikka
*Johanna Raunio* -albumin tematiikka käsittelee iskelmägenrelle tyypillistä miehen ja naisen välistä romanttista rakkautta hienovaraisella eroottisella vihjailulla sävytettynä. Toisenlaisesta näkökulmasta aihetta lähestyy vampyyrimytologiasta ammentava käännössävelmä ”Dracula”, jossa  osat laulaa Finlandersista tuttu basisti-laulaja Aarne Hartelin. Suomalaista klassikkoiskelmää edustaa Raunion tulkinta Jorma Panulan sävellyksestä ”Mä oon mikä oon”, joka on tunnettu lähinnä Tamara Lundin esittämänä.

## Kappaleet
#
#
#
#
#
#
#
#
#
#
#

## Muuta
Johanna Raunion esittäminä musiikkikappaleina on lisäksi julkaistu Jukka Kuoppamäen säveltämä ja sanoittama ”Nuoruuden rakkaus” (1996), ”Onnen siivet sydämessä” (1995) ja ”Sydän” (1995). Ne julkaistiin erinäisillä kokoelma-albumeilla.

Raunio on vuoden 1974 Miss Suomi. Samana vuonna hän oli kansikuvamallina kokoelmalevyssä *Suomi Top 12*. Levyn musiikilliseen puoleen hän ei osallistunut.

## Lähteet ja viitteet

## Aiheesta muualla

*''"Johanna Raunio"'' Suomen äänitearkiston tietokannassa
*Discogs.com
Neljä savupiippua

**Neljä savupiippua** () on mustavalkoinen japanilainen elokuva vuodelta 1953. Ohjaaja Heinosuke Gosho kuvaa siinä kotikaupunkinsa Tokion inhimillistä puolta. Elokuva sai Berliinin elokuvajuhlilla erikoispalkinnon.

## Rooleissa

## Lähteet
Mehiläispesän henki

**Mehiläispesän henki** on Víctor Ericen ohjaama espanjalainen elokuva vuodelta 1973. Se kertoo seitsenvuotiaasta tytöstä, joka vuonna 1940 näkee Boris Karloffin *[[Frankenstein]]*-kauhuelokuvan  ja saa siitä traumoja. Tyttö ei erota elokuvan illuusiota todellisuudesta ja lähtee isonsiskonsa vaikutuksesta etsimään hirviötä. Herkkä ja hiljainen tarina on paitsi lapsikuvaus, myös allegoria Espanjan silloisesta poliittisesta tilanteesta.

Vuonna 2018 BBC:n kansainvälinen asiantuntijaraati äänesti *Mehiläispesän hengen* kaikkien aikojen 30 parhaan ei-englanninkielisen elokuvan joukkoon.

## Näyttelijät

## Lähteet